VEGA præsenterer

**Rasmus Nøhr river i hjertestrengene i Store VEGA***Den finurlige sangskriver Rasmus Nøhr udgav sidste år albummet* Retursekund*, der igen fanger det unikke i hverdagens små øjeblikke, men også viser en mere moden side af ham. Nyd Ramus Nøhr live i Store VEGA onsdag den 30. april.*

**Smukke hverdags banaliteter**

De store følelser har altid fået afløb i Rasmus Nøhr fine tekster og efter et kærestebrud blev titelsangen til hans seneste album, *Retursekund,* skrevet. Titelsangen handler om, da Nøhr mødte sin eks-kæreste og det unikke i små hverdagsøjeblikke. For hvis sangskriveren kunne, ville han opleve øjeblikket, hvor de to mødtes, igen. Og som altid formår trubaduren at highlighte hverdagens banaliteter på en fængende og finurlig måde. Lyt blot til ”[Retursekund](http://www.youtube.com/watch?v=NLIjgKXURdM)”, hvor Nøhr også forklarer lidt om baggrunden for albummet.

**Thailandsk inspiration**

Det femte album på ni år fra Nøhrs hånd er nemlig ikke skrevet på samme måde som tidligere. For at finde inspirationen til nye sange var sangskriveren nødt til at tage rive sig selv ud af vante rammer og hverdagsrutiner. Efter et par måneder i Thailand som poolrenser på en ø mindre end Bornholm, kom musikken til Nøhr med tilbagevirkende kraft,da han endelig fik en guitar i hænderne. Han skrev otte sange på fjorten dage.

**Frisk og fremadrettet**

De nye, mere modne sange tager Rasmus Nøhr nu med sig på en forårsturné, der også rammer Store VEGA. Selvom det er en mere alvorlig Nøhr, man fornemmer på *Retursekund*, er det friske og fremadrettede stadig fokus for hans melodier. Der er bare også blevet plads til eftertænksomheden som på ”Verdens Bedste Sammen” og ”Tror du vi ku’ ”.

**Eminent livemusiker**

Den danske sanger har i løbet af sin tiårige karriere skabt store hits som "[Sommer i Europa](http://www.youtube.com/watch?v=eWU3rRjI1bo)" og "[Det Glade Pizzabud](http://www.youtube.com/watch?v=zOJonnBiOLE)" og er i den forbindelse blevet etableret som en af Danmarks mest populære sangskrivere. Nøhr udemærker sig nemlig også som en eminent livemusiker, der underholder sit publikum, men også altid sender dem hjem med et smil på læben og eftertænksomhed mellem ørene.

**Fakta om koncerten**

Rasmus Nøhr

Onsdag d. 30. april kl. 20

Store VEGA, Enghavevej 40, 1764 Kbh. V

Billetpris: 200 kr. + gebyr

Billetsalget starter den i dag via VEGA.dk og Billetnet.